Anexa la Proiectul de hotărâre nr.  23/28.05.2026

REGULAMENT
privind aplicarea taxei speciale, utilizarea și exploatarea stațiilor electrice de încărcare a autovehiculelor electrice/hibride



CAPITOLUL I – DISPOZIȚII GENERALE

ART. 1 Prezentul Regulament reprezintă un set de reguli privind amplasarea, utilizarea și exploatarea stațiilor de încărcare a autovehiculelor electrice amplasate pe domeniu public al comunei Carcaliu. Stațiile de încărcare vor fi considerate funcțiuni cu caracter de servicii, legate sau înrudite cu cele existente-parcări amenajate pe domeniul public și privat al comunei Carcaliu, străzi, drumuri.
ART. 2 Baza legală
Prezentul Regulament a fost întocmit în baza următoarelor acte normative:
a) Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;
b) HG nr. 525/1996 pentru aprobarea Regulamentului general de urbanism, republicată, cu modificările și completările ulterioare;
c) OG nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;
d) OUG nr. 195/2002 privind circulația pe drumurile publice, republicată, cu modificările și completările ulterioare;
e) HG nr. 1391/2006 pentru aprobarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice, cu modificările și completările ulterioare;
f) OG nr. 43/1997 privind regimul drumurilor, republicată, cu modificările și completările ulterioare;
g) OUG nr. 4/2026 privind stabilirea cadrului instituțional, precum și a măsurilor necesare pentru punerea în aplicare a prevederilor Regulamentului (UE) 2023/1.804 al Parlamentului European și al Consiliului din 13 septembrie 2023 privind instalarea infrastructurii pentru combustibili alternativi și de abrogare a Directivei 2014/94/UE;
h) Standardul IEC 61851;
i) Legea nr. 227/2015 privind Codul fiscal, cu modificările și completările ulterioare;

ART. 3 Domeniu de aplicare
Comuna Carcaliu stabilește modul de utilizare, taxare și exploatare al stațiilor electrice de încărcare a autovehiculelor electrice/hibride aflate în proprietate.
Autoritățile administrației publice locale au responsabilitatea de a realiza programe privind reducerea emisiilor de gaze cu efect de seră în transporturi promovând infrastructura pentru autovehiculele de transport rutier nepoluant din punct de vedere energetic.
Reîncărcarea acumulatorilor autovehiculelor electrice nu este considerată furnizare de energie (conform reglementărilor în vigoare), ci un serviciu pus la dispoziția posesorilor de autovehicule electrice.
Stațiile de alimentare a autovehiculelor electrice au fost puse la dispoziție pentru a încuraja protejarea mediului, activitate. Punctele publice de reîncărcare a autovehiculelor electrice respectă specificațiile tehnice și cerințele de dotare prevăzute în OUG nr. 4/2026 privind stabilirea cadrului instituțional, precum și a măsurilor necesare pentru punerea în aplicare a prevederilor Regulamentului (UE) 2023/1.804 al Parlamentului European și al Consiliului din 13 septembrie 2023 privind instalarea infrastructurii pentru combustibili alternativi și de abrogare a Directivei 2014/94/UE, Standardul IEC 61851, precum și regulile privind siguranța și igiena muncii, prevenirea și stingerea incendiilor și protecția mediului.
Comuna Carcaliu, prin instalarea infrastructurii pentru combustibili alternativi, promovează reducerea emisiilor de gaze cu efect de seră și facilitează încărcarea autovehiculelor electrice aflate în tranzit și pune la dispoziție serviciul de reîncărcare acumulatori pentru autovehiculele electrice.
Regulamentul privind utilizarea stațiilor de încărcare electrică a autovehiculelor electrice/hibride aflate în proprietatea comunei Carcaliu are scopul de a promova utilizarea autovehiculelor electrice/hibride și de a asigura un cadru adecvat și securizat pentru utilizatorii acestora.

CAPITOLUL II - CERINȚE ȘI CRITERII

ART. 4 (1) Stațiile de încărcare sunt disponibile pentru orice proprietar sau utilizator de autovehiculele electric/hibrid, indiferent de marcă, model sau tip.
(2) Accesul la stațiile de încărcare este permis permanent.
ART. 5 Obligațiile beneficiarului sunt:
1. Să respecte regulile de circulație rutieră;
1. Să parcheze regulamentar, încadrat în spațiul destinat alimentării electrice și plug-in hibrid
1. Să urmeze toți pașii procedurali prevăzuți de modul de încărcare specific fiecărui autovehicul electric și plug-in hibrid;
1. Să acceseze instalația în conformitate specificațiile tehnice ce trebuie respectate pentru alimentarea electrică a autovehiculului;
1. Să utilizeze stația în condiții de	siguranță, pentru evitarea accidentelor și a avarierii autovehiculului;
1. Pe timpul alimentării să monitorizeze autovehiculul în condiții de siguranță. După alimentare să așeze cablul în priză.
ART. 6 Obligațiile Autorității Locale sunt:
1. Asigură semnalizarea corespunzătoare și vizibilă a spațiului (marcajul realizat cu culoarea verde) în concordanță cu standardele europene și naționale în domeniu;
1. Pune la dispoziția cetățenilor, stațiile de alimentare a autovehiculelor electrice/hibride, în vederea reîncărcării acumulatorilor autovehiculelor electrice;
1. Stațiile de reîncărcare trebuie să respecte Standardul IEC 61851 (Sistem de încărcare conductivă pentru vehicule electrice);
1. Orice defecțiune apărută la autovehicul în timpul alimentării sau după alimentare nu intră în responsabilitatea comunei Carcaliu.

CAPITOLUL III - UTILIZAREA STAȚIILOR DE ÎNCĂRCARE

ART. 7 Înainte de conectarea vehiculului la stația de încărcare, utilizatorii trebuie să se asigure că vehiculul lor este compatibil cu stația de încărcare, să respecte instrucțiunile de utilizare afișate pe stația de încărcare și să se asigure că încărcarea poate fi realizată în condiții de siguranță.
ART. 8 Taxa specială pentru încărcarea autovehiculelor electrice/hibride trebuie plătită înainte de a începe încărcarea vehiculului.
ART. 9 Plata pentru încărcare se realizează prin servicii de plată on- line, servicii de acces și facilitare a plăților folosind instrumente de plată electronică de tip: card bancar înrolat în aplicația dedicată, SMS și la automatul de plată.
ART. 10 Modul de plată cont în aplicație presupune utilizarea aplicației dedicate care permite utilizatorilor să își conecteze contul în aplicație cu stația de încărcare electrică.
ART. 11 Pentru a plăti prin cont în aplicație, utilizatorul trebuie să se înscrie în aplicația dedicată, după care, utilizatorul poate selecta stația de încărcare pe care dorește să o folosească și să înceapă să încarce vehiculul.
ART. 12 Utilizatorii trebuie să își limiteze timpul de încărcare la maximul afișat la stația de încărcare.
ART. 13 După finalizarea încărcării, utilizatorii trebuie să deconecteze vehiculul și să elibereze stația de încărcare pentru alți utilizatori.
ART. 14 În cazul în care utilizatorii întâmpină probleme tehnice în timpul utilizării stației de încărcare, aceștia trebuie să raporteze problema operatorului stației de încărcare. Operatorul stației de încărcare va furniza asistență tehnică în timp util pentru a remedia problema.

CAPITOLUL IV - RESPONSABILITATEA UTILIZATORILOR

ART. 15 Utilizatorii sunt responsabili pentru orice daune aduse altor vehicule sau proprietăți în timpul utilizării stației de încărcare. Utilizatorii trebuie să se asigure că vehiculul lor este într-o stare sigură de funcționare în timpul încărcării și să își asume întreaga responsabilitate pentru orice daune sau accidente cauzate de utilizarea stației de încărcare. De asemenea, utilizatorii trebuie să se asigure că încărcarea autovehiculului lor nu blochează accesul altor utilizatori la stația de încărcare sau la alte spații de parcare.
ART. 16 Utilizatorii trebuie să utilizeze energia electrică de la stațiile de încărcare doar în scopul încărcării autovehiculului lor. Utilizarea resurselor stațiilor de încărcare pentru alte scopuri este interzisă.
ART. 17 Utilizatorii trebuie să respecte toate regulile de mediu aplicabile în timpul utilizării stațiilor de încărcare. Orice poluare sau contaminare a mediului înconjurător trebuie evitată.
ART. 18 Utilizatorii trebuie să respecte mediul înconjurător și să nu lase gunoi sau alte deșeuri pe terenul stației de încărcare. De asemenea, utilizatorii trebuie să se asigure că nu perturbă mediul înconjurător în timpul utilizării stației 

CAPITOLUL V - RESPONSABILITATEA AUTORITĂȚII LOCALE

ART. 19 Autoritatea Locală nu își asumă nicio responsabilitate pentru daunele sau pierderile suferite de utilizatori în timpul utilizării stației de încărcare. Utilizatorii sunt responsabili pentru siguranța autovehiculului lor și trebuie să își asume întreaga responsabilitate pentru daunele sau accidentele cauzate de utilizarea stației de încărcare.
ART. 20 Autoritatea Locală este responsabilă pentru întreținerea și reparațiile stației. Utilizatorii trebuie să raporteze orice defecțiune sau problemă legată de stația de încărcare operatorului sau autorităților competente.

CAPITOLU VI -  CONTRAVENȚII ȘI SANCȚIUNI

ART. 21 Ocuparea stației de încărcare de către un autovehicul care nu este electric sau plug-in hibrid, sau de către un autovehicul care a finalizat procesul de încărcare de cel puțin 10 minute, constituie contravenție și se sancționează cu amendă cuprinsă între 250 și 500 lei.

CAPITOLU VI -  DISPOZIȚII FINALE

ART. 22 Orice modificare a legislației incidentă în domeniu, modifică de drept prevederile prezentului Regulament.
ART. 23 Cuantumul taxei speciale pentru încărcarea autovehiculelor electrice/hibride se stabilește prin hotărâre a Consiliului local Carcaliu.
ART. 24 Orice încălcare a legilor și regulamentelor aplicabile în timpul utilizării stațiilor de încărcare poate fi raportată Autorităților Locale. Utilizatorii trebuie să respecte semnificațiile indicatoarelor de circulație și cele care afectează utilizarea stațiilor de încărcare și să parcheze autovehiculele doar în locurile marcate special pentru aceasta. 
